《核实一首》
宋代·苏籀

窥见吕臣非奉己，可怜甘茂取宜阳。
敢晞激激苏门啸，老去悠悠孔里狂。
公利噫乎入私帑，滥吹窃尔耗官仓。
座铭枕几槃盂警，九鼎何心斥被{左康右瓦}。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。